Rezumatul Studiului 11 - Sigiliul lui Dumnezeu sau semnul fiarei

1. **Cui să ne închinăm?**
   * **Semnele închinării la Dumnezeu. Geneza 17:11; Exod 31:13.**
     + Însuşi Dumnezeu i-a indicat lui Avraam un semn extern, circumcizia, ca un semn al circumciziei interioare a inimii (Deut. 30:6). Acest semn a fost înlocuit de naşterea din nou, credinţa şi păzirea poruncilor (Gal. 6:15 ;5:6; 1 Cor. 7:19).
     + Un al doilea semn extern este păzirea unei zile special rezervate de închinare la Dumnezeu: Sabatul (Exod 31:13).
   * **Semnele închinării la fiară. Apocalipsa 14:9-10.**
     + În încercarea ei de a „schimba vremurile şi legea” (Daniel 7:25), biserica medievală a propus credincioşilor săi o falsă zi de închinare: duminica (ca înlocuitor pentru sabat).
     + În timpul sfârşitului, mesajul de reîntoarcere la adevărata închinare şi respingerea celei false, împarte omenirea în două grupuri de închinători, cu două destine distincte (Apocalipsa 14:6-11).
2. **Care sunt semnele distinctive?**
   * **Sigiliul lui Dumnezeu. Apocalipsa 7:1-8; 14:1.**
     + Primirea Duhului Sfânt şi depărtarea de păcat constituie sigiliul lui Dumnezeu pentru credincioşii din toate timpurile. Efeseni 1:13-14; 4:30; 2 Timotei 2:19.
     + Pe lângă acest sigiliu, Apocalipsa 7:1-8 şi 14:1 descriu un sigiliu special care va avea loc în timpurile sfârşitului şi care contrastă semnul fiarei (Apocalipsa 13:16).
     + Pe lângă acest sigiliu, Apocalipsa 7:1-8 şi 14:1 descriu un sigiliu special care va avea loc în timpurile sfârşitului şi care contrastă semnul fiarei (Apocalipsa 13:16).
       1. *Sigiliul de pe frunte*: Cei care se închină cu deplină convingere, fie lui Dumnezeu, fie fiarei.
       2. *Sigiliul de pe mână*: Aceia care din interes sau teamă, se închină fiarei.
   * **Semnul fiarei.**
     + fiara aduce o lege modificată şi o falsă zi de închinare. Aceasta reprezintă semnul fiarei.
     + Când închinarea la Dumnezeu în Sabat, în loc de duminică presupune restricţii personale, sau chiar moartea, se va fi impus semnul fiarei (şi numai atunci).
3. **Ce face din sabat un sigiliu? Ezechiel 20:20.**
   * Sabatul a fost dat omului la creaţiune. Mai apoi, a fost transformat într-un simbol al Răscumpărării (Deuteronom 5:12-15).
   * În documentele din antichitate, sigiliul conţinea identitatea, titlul şi jurisdicţia persoanei care sigila. Exod 20:8-11 identifică sabatul drept un sigiliu care include identitatea (Iehova), titlul (Creator) şi jurisdicţia (toate lucrurile) lui Dumnezeu.
   * În conflictul final, acesta va fi semnul distinctiv al celor care acceptă lucrarea răscumpărătoare a lui Hristos şi se închină Creatorului în modul în care El doreşte să fie adorat.